Ekonomio di Salvador
L'ekonomio di Salvador esas la 4ma maxim granda de Central-Amerika, dop Panama, Kosta Rika e Guatemala. Til la yari 1960a, kafeo esis la precipua produkturo por exportaco, ma pos la yari 1970a e 1980a altra kultivita produkturi e precipue manufakturita produkturi divenis plu importanta. Nun, la lando produktas inkluzite mikonduktili e medikal equipuri por exportaco. La pesko developesis multe dum recenta yari, pos la kreo di pesko-entraprezi kun pekunio furnisita dal Banko Inter-Amerika pri Developo (BID). Parto ek la produktado exportacesas, nome krustacei.

L'ekonomio Salvadorana diminutis per 3.1% en 2009 pro la globala deskresko ekonomiala, e pro la forta dependo dil exportaci vers Usa. De 2010 til 2014 l'ekonomio kreskis min kam 2% omnayare, ma rekuperis de 2015 til 2016, kande kreskis 2,4%. Pekunio sendita dal Salvadorani qui laboras exterlande reprezentis 17,1% de la TNP en 2016, e cirkume 1/3 ek la familii recevis ol.

En 2001 Salvador adoptis dolaro di Usa kom monetaro, e perdis lua kontrolo super monetarala politiko. La lando stimulis libera merkato e kolokado, e privatigis la sektori di telekomuniki, elektro, banki e la sistemo di pensioni.

Referi

Salvador
Salvador